კეტრინ კენტელი

კეტრინ კენტელი (დაიბადა როგორც კეტრინ ლუსი მერი ვორსლი; დ. 22 თებერვალი, 1933 — გ. 4 სექტემბერი, 2025) — ბრიტანეთის სამეფო ოჯახის წევრი. დაქორწინებული იყო პრინც ედუარდზე, კენტის ჰერცოგზე, რომელიც დედოფალ ელისაბედ -ის პირველი ბიძაშვილი იყო.

წარსულში იყო რამდენიმე მუსიკალური გუნდის შემსრულებელი.

ადრეული ცხოვრება და განათლება
კეტრინ ლუსი მერი ვორსლი დაიბადა ჰოვინგჰემ ჰოლში, იორკშირში, სერ უილიამ ართინგტონ ვორსლის, ჩრდილოეთ რიდინგის ლორდ-ლეიტენანტისა და მისი მეუღლის ჯოის მორგან ბრუნერის (1895-1979) ოჯახში. მისი დედა იყო სერ ჯონ ბრუნერის, მე-2 ბარონეტის ქალიშვილი და სერ ჯონ ბრუნერის, პირველი ბარონეტის შვილიშვილი. ის ოლივერ კრომველის შთამომავალია. ვორსლი მონათლეს ყველა წმინდანის ეკლესიაში, ჰოვინგჰემში, 1933 წლის 2 აპრილს. მისი ნათლიები იყვნენ ბიძა სერ ფელიქს ბრუნერი, მე-3 ბარონეტი, მაიორი სერ დიგბი ლოუსონი, მამიდა ლედი კოლეგიტი და მარგარეტ დ'არსი ფიფი.

მას 10 წლამდე ფორმალური განათლება არ ჰქონდა მიღებული. სწავლობდა დედოფალ მარგარეტის სკოლაში, იორკში და რანტონ ჰილის სკოლაში, ჩრდილოეთ ნორფოლკში. სკოლაში გაეცნო მუსიკას და ასწავლეს დაკვრა ფორტეპიანოზე, ორღანსა და ვიოლინოზე, რომელსაც დღესაც უკრავს. რანტონ ჰილში სწავლის ბოლო პერიოდში იგი მუსიკის მდივნად აირჩიეს და მოაწყო სასკოლო მუსიკალური პროექტები ნორვიჩში. სკოლა დაამთავრა ზეპირი ფრანგულის ჩაბარებით და ინგლისურ ლიტერატურაში ძალიან კარგი შეფასებით.

ჰერცოგონიამ დიდი აღფრთოვანება გამოხატა ჩელოისტი ჟაკლინ დიუ პრემისადმი დოკუმენტარულ ფილმში, ?, რომელიც გადაღებულია კრისტოფერ ნუპენის მიერ. მოგვიანებით, მუშაობდა იორკის ბავშვთა სახლში და ასევე ლონდონის საბავშვო ბაღში. მან ვერ შეძლო მუსიკის სამეფო აკადემიაში ჩაბარება, მაგრამ გაჰყვა ძმებს ოქსფორდში - სადაც ისინი ოქსფორდის უნივერსიტეტში სწავლობდნენ. ამ პერიოდში დროის დიდ ნაწილს მუსიკას უთმობდა. მას ასწავლიდა სამი განსხვავებული მასწავლებელი: დირექტორი, მისის ჰუბლერი, რომელიც ასწავლიდა ფრანგულ ლიტერატურას, მხატვრობასა და ისტორიას; კულინარიას ასწავლიდა ფრანგი ქალი, ხოლო მუსიკას ვენელი ქალბატონი.

ქორწინება
კეტრინი პრინც ედუარდს პრინც ჯორჯის და საბერძნეთისა და დანიის პრინცესა მარინას უფროს ვაჟს, მაშინ შეხვდა, როდესაც ედუარდი კატერიკის ბანაკში იმყოფებოდა. ისინი 1961 წლის 8 ივნისს დაქორწინდნენ, იორკ მინსტერში. ამ ადგილას ეს იყო პირველი სამეფო ქორწინება 633 წლის განმავლობაში (უკანასკნელი იყო ედუარდ -სა და ფილიპა ენოელს შორის). პატარძლის მამა მათ თან ახლდა, ხოლო მეჯვარე იყო ედუარდის ძმა, კენტის პრინცი მაიკლი. მეჯვარეებს შორის იყო პრინცესა ანაც. საქორწინო წირვა-ლოცვა აღავლინა იორკის არქიეპისკოპოსმა მაიკლ რამზიმ. სტუმრებს შორის იყვნენ: ნოელ კოვარდი და დუგლას ფეირბენკს უმცროსი, ასევე ბრიტანეთის, საბერძნეთის, დანიის, ნორვეგიის, იუგოსლავიის, რუმინეთის და ესპანეთის სამეფო ოჯახების წევრები. 273 იარდი ქსოვილი გამოიყენეს მისი თეთრი აბრეშუმის კაბის დასამზადებლად, რომელსაც ჰქონდა „მაღალი დეკოლტე და გრძელი სახელოები“, საქორწილო კაბა შექმნილია ჯონ კავანის მიერ.

წყვილს სამი შვილი ჰყავს: ჯორჯ ვინდსორი, გრაფი წმინდა ენდრიუსი (დაიბადა 1962 წლის 26 ივნისს); ლედი ჰელენ ტეილორი (დაიბადა 1964 წლის 28 აპრილს); და ლორდ ნიკოლას ვინდსორი (დაიბადა 1970 წლის 25 ივლისს).

კეტრინმა 1975 წელს აბორტი გაიკეთა გერმანული წითელას გამო, მას 1977 წელს შეეძინა მკვდარი ვაჟი, პატრიკი; ამ დანაკარგმა იგი მძიმე დეპრესიაში ჩააგდო, რაზეც საჯაროდ ისაუბრა. ”ამან ყველაზე დამანგრეველი გავლენა მოახდინა ჩემზე”, - განუცხადა მან -ს 1997 წელს. „წარმოდგენა არ მქონდა, რამდენად დამანგრეველი შეიძლება ყოფილიყო ასეთი რამ ნებისმიერი ქალისთვის.“

სანამ მისი მეუღლე ჯარში მსახურობდა, კეტრინი ჰონგ-კონგსა და გერმანიაში ცხოვრობდა.

გვიანი წლები
1978 წელს იგი რამდენიმე კვირით საავადმყოფოში მოათავსეს -ის მოხსენებებში ნათქვამია, რომ ჰერცოგინია დაავადდა ცელიაკიით და ეპშტეინ-ბარის ვირუსით. კეტრინი დიდი ხანია, რაც საქველმოქმედო ორგანიზაციებთან და სკოლებთან თანამშრომლობს.

1989 წლის დეკემბერში კეტრინი სტუმარი იყო 4-ის გადაცემის, -სა. 1996 წელს ვინსბეკის დაწყებით სკოლაში, კინგსტონ-ჰალში გახდა მუსიკის მასწავლებელი. იგი ასევე ატარებდა ფორტეპიანოს გაკვეთილებს ნაქირავებ სტუდიაში კენსინგტონის სასახლის ოფიციალურ რეზიდენციასთან ახლოს. კენტის ჰერცოგინია იყო ჩრდილოეთ მუსიკის სამეფო კოლეჯის პრეზიდენტი, ხოლო 1999 წლიდან 2007 წლამდე ახალგაზრდული მუსიკის ეროვნული ფონდის დირექტორი. 2004 წლის მარტში, კეტრინი იყო -ის -ის თემა. მან ისაუბრა მუსიკის მასწავლებლის კარიერაზე და თქვა: „[ბავშვების] სწავლება ძალიან დამაკმაყოფილებელია. ეს არის პრივილეგია. ჩემთვის მასწავლებლობა ერთ-ერთი ყველაზე საინტერესო სამუშაოა, რომლის გაკეთებაც ყველას შეუძლია.“ 2005 წელს კეტრინმა 3-ზე ინტერვიუში ისაუბრა, რომ მოსწონს რეპ მუსიკა და მომღერალი დაიდო, რომლის სიმღერაც, „ “ მისი ფავორიტი მუსიკაა. ის არის საქველმოქმედო ორგანიზაციის -ის, მუსიკის საზოგადოებების ეროვნული ფედერაციის მფარველი. დააფუძნა , საქველმოქმედო ორგანიზაცია, რომელიც ეხმარება მცირე შემოსავლის მქონე ბავშვებს მუსიკალური კარიერის შექმნაში. კეტრინი მხარს უჭერს გაეროს ბავშვთა ფონდს.